Што датычыцца праблем, якія сёння актуальныя для Мазыра, — тут адназначна не хапае агульнадаступнай фізкультурна-аздараўленчай базы. На гэты момант у горадзе пражывае каля 110 тысяч жыхароў, але гарадскі басейн працяглы час знаходзіцца на рамонце. У горадзе ёсць гатовыя спартыўныя пляцоўкі, у якія былі ўкладзены немалыя фінансавыя сродкі, але цяпер многія з іх — у аварыйным стане. У дварах густанаселеных раёнаў недастаткова пляцовак для гульнявых відаў спорту. Гэтую праблему трэба вырашыць тым, хто будзе абраны ў мясцовыя Саветы.